7.   ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 8163 της 27 Ιαν./16 Φεβρ. 1959 Περί εγκρίσεως χορηγήσεως κατ' αποκοπήν εξόδων κινήσεως εις τους ενεργούντας τον προληπτικόν έλεγχον επί των δαπανών των Νομαρχιακών Ταμείων. ΄Εχοντες υπ' όψιν τας διατάξεις του άρθρ. 13 του Α.Ν. 1502/1950 και τας διατάξεις του άρθρ. 9 του Α.Ν. 1538/1950, αποφασίζομεν : Εγκρίνομεν την χορήγησιν κατ' αποκοπήν εξόδων κινήσεως εις τους ασκούντας τον προληπτικόν έλεγχον επί των δαπανών των Νομαρχιακών Ταμείων, αναλόγως του ποσού των εγκεκριμένων εν τοις οικείοις προϋπολογισμοίς εξόδων εκάστου Νομαρχιακού Ταμείου, ως ακολούθως : Επί προϋπολογισμού εξόδων : α) Μέχρι 5.000.000................... δραχ. 300 β) Από 5.000.001 - 10.000.000  ... δρχ. 350 γ) Από 10.000.001 - 20.000.000 ... δρχ. 400 δ) Από 15.000.001 - 20.000.000 ... δρχ. 450 ε) Από 20.000.001   και άνω        ...δρχ. 500 Τα ως άνω έξοδα κινήσεως χορηγούνται υπό την προϋπόθεσιν ότι οι κατά περίπτωσιν δικαιούχοι δεν θα λαμβάνωσιν διά την άσκησιν της ως άνω προσθέτου υπηρέσιας των, οιανδήποτε ετέραν αμοιβήν ή αποζημίωσιν υπό οιανδήποτε μορφήν. Η ισχύς της παρούσης άρχεται από 1ης Ιαν. 1959, καταργουμένης πάσης ετέρας γενικής ή ειδικής αποφάσεως περί χορηγήσεως παγίων εξόδων κινήσεως διά την αυτήν αιτίαν. 